คำนำ
	กองการศึกษา ศาสนาและวัฒนธรรมองค์การบริหารส่วนตำบลบ้านหาด ได้จัดทำคู่มือการจัดซื้อวัสดุการศึกษาของสถานศึกษา เพื่อใช้เป็นคู่มือในการปฏิบัติงานในการจัดซื้อวัสดุการศึกษาของสถานศึกษาให้เป็นไปตามระเบียบหลักเกณฑ์ที่กำหนด ซึ่งในการจัดทำคู่มือในครั้งนี้เป็นเผยแพร่ประชาสัมพันธ์ให้ผู้ที่เกี่ยวข้องทราบถึงวิธีและหลักเกณฑ์ในการปฏิบัติงาน  ตลอดจนสามารถนำไปปรับใช้ในการปฏิบัติงานได้เป็นอย่างดียิ่ง
	ผู้จัดทำหวังเป็นอย่างยิ่งว่า คู่มือการปฏิบัติงานในครั้งนี้จะเป็นประโยชน์ต่อองค์กรและเป็นประโยชน์ต่อผู้ปฏิบัติงานในด้านนี้อย่างดียิ่ง ถ้าหากมีส่วนหนึ่งส่วนใดผิดพลาดไป ผู้จัดทำต้องขออภัยไว้ ณ โอกาสนี้ 

คู่มือการจัดซื้อวัสดุการศึกษาของสถานศึกษา
1.   การจัดหาสื่อการเรียนการเรียนรู้และอุปกรณ์การเรียนการสอนสำหรับการศึกษาขั้นพื้นฐาน 
1.1  ให้สถานศึกษาเลือกใช้สื่อการเรียนรู้ตามหลักสูตร(หนังสือเรียน แบบฝึกหัด ชุดการเรียนการสอนและคู่มือครู) ที่ได้รับอนุญาตจากกระทรวงศึกษาธิการ ตามบัญชีรายชื่อสื่อการเรียนรู้ที่ได้รับอนุญาตจากกระทรวงศึกษาธิการ ซึ่งสามารถดาวน์โหลดได้จากเว็บไซต์ของสำนักวิชาการและมาตรฐานการศึกษา(http://www.obec.go.th) กระทรวงศึกษาธิการ สำหรับสื่อการเรียนรู้ ที่สำนักพิมพ์เอกชนจัดทำจะมี 2 ลักษณะ คือ
(1) สื่อการเรียนรู้ ที่ผ่านการตรวจประเมินคุณภาพทางวิชาการจากกระทรวงศึกษาธิการแล้ว โดยปกหลังจะมีใบอนุญาตให้ใช้สื่อการเรียนรู้ในสถานศึกษา ซึ่งระบุเวลาไว้ 5 ปี นับตั้งแต่วันที่ได้รับอนุญาต
(2) สื่อการเรียนรู้ ที่จัดพิมพ์จำหน่ายก่อนการตรวจประเมิน ได้แก่ สื่อการเรียนรู้สำหรับกลมสาระการเรียนรู้ภาษาอังกฤษที่นำเข้าจากต่างประเทศ กลุ่มสาระการเรียนรู้ศิลปะ กลุ่มสารการเรียนรู้สุขศึกษาและพลศึกษา และกลุ่มสาระการเรียนรู้การงานอาชีพและเทคโนโลยี โดยปกหลังจะมีใบรับประกันคุณภาพสื่อการเรียนรู้ของสำนักพิมพ์ ระบุชื่อ ผู้เรียบเรียง ผู้ตรวจและบรรณาธิการ สื่อ ดังกล่าวนี้ เมื่อผ่านการตรวจประเมินคุณภาพจากกระทรวงศึกษาธิการแล้ว จึงจะได้รับใบอนุญาตให้ใช้สื่อการเรียนรู้ในสถานศึกษาจากกระทรวงศึกษาธิการ
        1.2  สถานศึกษาสามารถเลือกใช้สื่อการเรียนรู้เสริมหลักสูตรอื่น ๆ เช่น หนังสืออ่านเพิ่มเติม หนังสืออ่านประกอบ หนังสือค้นคว้าอ้างอิง สื่ออิเล็กทรอนิกส์ CAI วีดีทัศน์ฯลฯ ได้ตามความต้องการความจำเป็น ทั้งนี้ อยู่ในดุลพินิจของสถานศึกษา
        1.3 สถานศึกษาสามารถกำหนดให้นักเรียนมีหนังสือเรียนไว้ใช้ประจำตัวได้ 5 กลุ่มสาระ การเรียนรู้ คือ ภาษาไทย คณิตศาสตร์ วิทยาศาสตร์ สังคมศึกษา ศาสนาและวัฒนธรรม และภาษาต่างประเทศ(ภาษาอังกฤษ) ส่วนแบบฝึกหัดให้มีใช้ประจำตัวนักเรียนได้เฉพาะกลุ่มสาระการเรียนรู้ ภาษาไทย คณิตศาสตร์ และภาษาต่างประเทศ ระดับประถมศึกษาเท่านั้น
          1.4  ให้คณะกรรมการบริหารหลักสูตรและงานวิชาการสถานศึกษาขั้นพื้นฐานเป็นผู้ดำเนินการพิจารณาคัดเลือกสื่อการเรียนรู้และอุปกรณ์การเรียนการสอนที่จะใช้ในสถานศึกษา
           1.5  ให้สถานศึกษาประเมินการใช้สื่อการเรียนรู้อย่างสม่ำเสมอ โดยอาจให้ครูผู้สอนประเมินหรือประเมินในรูปแบบคณะกรรมการ
2.  การจัดซื้อจัดหาสื่อการเรียนการสอน วัสดุการศึกษา และเครื่องเล่นพัฒนาการเด็กสำหรับศูนย์พัฒนาเด็กเล็ก และสถานศึกษาระดับปฐมวัย ให้ดำเนินการดังนี้
	2.1  ให้ศูนย์พัฒนาเด็กเล็ก และสถานศึกษาระดับปฐมวัยพิจารณาคัดเลือกใช้สื่อการเรียนการสอนวัสดุการศึกษา และเครื่องเล่นพัฒนาการเด็กปฐมวัยตามมาตรฐานของศูนย์พัฒนาเด็กเล็ก 
	2.2  ให้องค์กรปกครองส่วนท้องถิ่นแต่งตั้งคณะกรรมการเพื่อดำเนินการพิจารณาคัดเลือกสื่อการเรียนการสอน วัสดุการศึกษา และเครื่องเล่นเสริมพัฒนาการเด็กปฐมวัยที่จะใช้สำหรับศูนย์พัฒนาเด็กเล็กและสถานศึกษาระดับปฐมวัยแต่ละแห่ง โดยให้คณะกรรมการดังกล่าว ประกอบด้วย ผู้อำนวยการสำนัก/กองการศึกษาหรือผู้แทน/นักวิชาการศึกษา เป็นประธาน โดยมีผู้บริหารสถานศึกษา หรือรองผู้อำนวยการสถานศึกษาฝ่ายวิชาการ (กรณีสถานศึกษาระดับปฐมวัย) หัวหน้าศูนย์พัฒนาเด็กเล็ก (กรณีศูนย์พัฒนาเด็กเล็ก) ผู้ทรงคุณวุฒิด้านการศึกษา ผู้ทรงคุณวุฒิด้านสาธารณสุข และผู้แทนผู้ปกครองนักเรียนจำนวนที่เหมาะสม
	ทั้งนี้ การจัดซื้อจัดหาสื่อการเรียนรู้ และอุปกรณ์การเรียนการสอนสำหรับการศึกษาขั้นพื้นฐาน สื่อการเรียนการสอน วัสดุการศึกษา และเครื่องเล่นพัฒนาการเด็กปฐมวัยที่จะใช้สำหรับศูนย์พัฒนาเด็กเล็กและสถานศึกษาระดับปฐมวัย ดังกล่าว ให้องค์กรปกครองส่วนท้องถิ่นจัดซื้อจัดหาความความเห็นของคณะกรรมการในข้อ 1.4 และ ข้อ 2.2 โดยถือปฏิบัติตามระเบียบและกฎหมายที่เกี่ยวข้องโดยเคร่งครัด












ภาคผนวก
สื่อการเรียนการสอน  ด้านร่างกาย  ควรประกอบด้วย
1. ค้อนตอกหมุด  หรือด้านอื่นๆ
2. รูปทรงต่างระดับ
3. สี่เหลี่ยม/สามเหลี่ยมต่างระดับ
4. กล่องรูปทรงเรขาคณิต
5. กล่องรูปทรงปริศนา
6. อุปกรณ์ฝึกลากเส้น
7. รางฝึกความสัมพันธ์กล้ามเนื้อมือกับตา  หรือกล้ามเนื้ออื่นๆ
8. โต๊ะเตรียมความพร้อม (โต๊ะกิจกรรมกลุ่ม )
9. อุปกรณ์ร้อยวัสดุ ( ขนาดไม่น้อยกว่า 1 นิ้วขึ้นไป )
10. กรรไกรปลายงอน  ขนาด 4 นิ้วขึ้นไป , กระดาษ
11. ไม้หนีบผ้า ( ไม้หรือพลาสติก )
12. ภาพต่อมีจุก
13. ฟองน้ำ
14. อุปกรณ์ทำความสะอาด
15. กะละมัง , แปรงซักผ้า
16. ลูกบอลขนาดเล็ก / ห่วงยาง
17. ตุ๊กตาร้อยเชือก
18. ชุดสร้างจินตนาการด้วยเชือกแบบต่างๆ
19. สื่ออื่นๆ  
สื่อการเรียนการสอน   ด้านอารมณ์  ควรประกอบด้วย    
1. ระนาดประเภทต่างๆ เช่น  ระนาดสีรุ้ง  ระนาดเล็ก ฯลฯ    
2. เครื่องเคาะจังหวะ / กรับมือ    
3. กลอง    
4. ชุดบูรณาการด้านดนตรี/ เทปหรือซีดีเพรงสำหรับเด็ก    
5. กระดานสำหรับวาดภาพ    
6. ชั้นวางอุปกรณ์ศิลปะ    
7. สีชนิดต่างๆ เช่น สีเทียน  สีน้ำ  สีผสมอาหาร    
8. แป้งโดว์ / ไม้นวดแป้ง / พิมพ์กดแป้ง    
9. ผ้าเช็ดมือ / ผ้ากันเปื้อน / แผ่นรองกันเลอะ    
10. สื่ออื่นๆ
สื่อการเรียนการสอน  ด้านสังคม  ควรประกอบด้วย        
1. บ่อทรายหรือกระบะทราย        
2. เครื่องเล่นทราย        
3. อุปกรณ์สำหรับเล่นน้ำ        
4. ชุดเครื่องครัว        
5. เตาแก๊ส        
6. เครื่องซักผ้า             
7. ตู้เย็น        
8. จานชามช้อน / ภาชนะใส่อาหาร        
9. บ้านตุ๊กตา       
10.โทรศัพท์ / เตารีด /ที่รองรีด       
11.ผัก ผลไม้จำลอง อาหารชนิดต่างๆ ขนมจำลองต่างๆ      
12.เครื่องชั่ง     
13.ชุดเครื่องแต่งกายบุคคลอาชีพต่างๆ เช่น  ทหาร  ตำรวจ  แพทย์  พยาบาล  ครู  วิศวกร     
14.ชุดเครื่องมือเครื่องใช้ในอาชีพต่าง ๆ เช่น  ช่างยนต์  ช่างไม้  แพทย์  ฯลฯ        
15.เครื่องหมายจราจร        
16.ยานพาหนะจำลอง  รถต่าง ๆ เครื่องบิน เรือ ฯลฯ        
17.สื่ออื่น ๆ         
สื่อการเรียนการสอน   ด้านสติปัญญา   ควรประกอบด้วย
1. บล็อกไม้ชนิดและรูปร่างต่าง ๆ
2. ชิ้นส่วนปูพื้นสถาปัตยกรรม
3. บล็อกมหัสจรรย์
4. ตัวต่อสร้างสรรค์
5. ชุดจิ๊กซอร์ต่าง ๆ
6. ชุดจับคู่ที่เหมาะสม
7. ชิ้นส่วนสร้างภาพ
8. ถุงลึกลับ
9. ขวดสำรวจรส / สำรวจกลิ่น              
10.ถาดแยกพวก              
11.แท่งรูปทรงต่าง ๆ              
12.บันไดสี              
13.กล่องเสีองต่าง ๆ              
14.แผ่นไม้ประมาณน้ำหนัก              
15.จับคู่ตัวเลข / อ่านตัวแรก              
16.ลูกปักหลักเลขต่าง ๆ              
17.กระดานหลักเลขต่าง ๆ / บวก – ลบเลขอย่างง่าย              
18.เกมจุด / ลูกคิด / กระปุกเรียงเลข              
19.เศษส่วนหลากสี / โดมิโนจำนวน              
20.ตัวอักษรเคลื่อนที่  บัตรอักษร              
21.รถบรรทุก  รถไฟ  อักษรต่าง ๆ              
22.สื่ออื่นๆ                                                                     
สื่อการสอนหนังสือสำหรับเด็กปฐมวัย  หนังสือนิทาน  ควรประกอบด้วย 
1. หนังสือนิทานอีสป 
2. หนังสือนิทานอื่น
สื่อการเรียนการสอน  หนังสือสำหรับผู้ดูแลเด็ก  ควรประกอบด้วย        
1. การเรียนรู้อวัยวะส่วนต่าง ๆ ของร่างกาย       
2. การเรียนรู้ในการสร้างสุขนิสัยที่ดี       
3. การเรียนรู้ต่อการรักษาความสะอาดของร่างกาย       
4. การใช้ประสาทสัมผัสทั้ง  5  ของร่างกายในด้านต่าง ๆ       
5. การสร้างนิสัยสำคัญในการออกกำลังกาย       
6. การเรียนรู้เกี่ยวกับประโยชน์ของอาหารและการรับประทานอาหารที่มีประโยชน์ต่อร่างกาย       
7. การเรียนรู้พัฒนาการและการเจริญเติบโตของร่างกาย        
8. การเรียนรู้ในการช่วยเหลือตัวเอง       
9. การเรียนรู้บทบาทหน้าที่ของสมาชิกในครอบครัว       
10.การเรียนรู้มารยาทที่สำคัญต่าง ๆ ในสังคม       
11.การรู้จักบุคคลที่สำคัญต่าง ๆ        
12.การรู้จักการเรียนรู้ธรรมชาติและการอนุรักษ์ธรรมชาติหรือปรากฎการณ์ทางธรรมชาติ       
13.การเรียนรู้เครื่องมือเครื่องใช้ต่าง ๆ  และวิธีการเก็บรักษา        
14.การเรียนรู้ด้านคุณธรรมและวัฒนธรรม  ประเพณีต่าง ๆ         
15.การเรียนรู้การแต่งกายที่สำคัญในวัฒนธรรมไทยหรือวัฒนธรรมอื่น ๆ  ที่สำคัญต่าง ๆ         
16.องค์ความรู้ทางด้านศาสตร์ต่าง ๆ         
17.การเรียนรู้เกี่ยวกับอาชีพที่สำคัญต่าง ๆ         
18.การเรียนรู้ทางด้านศิลปะในลักษณะต่าง ๆ         
19.การรู้จักภูมิศาสตร์  สภาพแวดล้อม        
20.การเรียนรู้ที่สำคัญอื่น ๆ ที่เหมาะสมกับการพัฒนาองค์ความรู้ในด้านต่าง ๆ ของเด็ก  

                         ในจัดทำสื่อการเรียนการสอนที่มีคุณภาพ  มีความปลอดภัย และเด็กปฐมวัย  ได้รับประโยชนในการเรียนรู้อย่างมีประสิทธิภาพ ควรจัดหาหรือจัดทำสื่อการเรียนการสอนที่มีคุณลักษณะ ดังนี้ 
ด้านวัสดุที่ใช้และความปลอดภัยของสื่อการเรียนการสอน
            1. ใช้วัสดุที่ทำจากไม้  ผ้า  ฟองน้ำ  พลาสติก กระดาษ หรือโลหะ ที่ไม่เป็นอันตรายกับเด็กในส่วนผิวสัมผัส  ไม่แหลมคม         
             2. ส่วนประกอบต่าง ๆ ของสื่อ  จะต้องเป็นชิ้นส่วนที่ทนทานมั่นคงแข็งแรง ไม่หลุด หรือ      แตกหักง่าย           
             3.ผิวสัมผัสของสื่อต้องเป็นผิวขัดเนียน  ไม่มีเสี้ยนหนาม หรือเศษวัสดุเจือปน  ไม่แหลมคม หรือลักษณะใด ๆที่อาจเป็นอันตรายต่อการเล่นของเด็กได้          
             4.ที่ใช้ทาหรือเป็นส่วนประกอบของสื่อ  จะต้องเป็นสีประเภทNON-TOXICไม่เป็นอันตรายต่อเด็ก (
ซึ่งควรมีใบรับรองคุณภาพสีจากโรงงานผู้ผลิตสีว่าผ่านการทดสอบคุณสมบัติแล้ว) 
              5.ขนาดชิ้นส่วนที่ประกอบเป็นสื่อจะต้องมีขนาดไม่เล็กจนเกินไป จนทำให้เด็กกลืนหรือหยิบใส่จมูกหรือเข้าปากได้ รวมทั้งน้ำหนักของสื่อควรมีความพอเหมาะกับวัยของเด็กที่สามารถหยิบเล่นได้เอง 
              6. ควรมีภาชนะจัดเก็บเป็นสัดส่วนของสื่อแต่ละชนิดที่ชัดเจนเพื่อง่ายต่อการเก็บรักษาและไปใช้   


ด้านประโยชน์และประสิทธิภาพที่ได้รับจากการเรียนรู้และการใช้สื่อ 
           1.สื่อแต่ละชนิดต้องได้รับการออกแบบ โดยมีองค์ประกอบต่าง ๆที่เหมาะสมกับวัยและกระตุ้น
ความสนใจอยากรู้อยากเห็นของเด็กในการเล่นและการเรียนรู้           
           2.สีสันควรเป็นสีธรรมชาติหรือหากใช้สีอื่น ๆต้องเป็นสีสันที่สวยงามสะดุดตาชัดเจน  ภาพ ลายเส้น รูปร่างรูปทรงที่เลือกใช้สื่อความหมายได้ชัดเจน ไม่บีบบังคับการทำงานของกล้ามเนื้อสายตาของเด็กมากจนเกินไป       
           3. สื่อต่างๆ ต้องสามารถกระตุ้นประสาทสัมผัสและพัฒนาการด้านต่างๆ ทั้งทางด้านอารมณ์ สังคมและสติปัญญา ชัดเจน          
           4.สื่อต่างๆ ต้องส่งเสริมการเรียนรู้ทักษะการคิด สอดคล้องกับการทำงานของสมองการพัฒนาเซลล์สมอง  การพัฒนาความสามารถ  ทักษะ  และวัยของเด็ก ส่งเสริมการสร้างสรรค์จินตนาการความคิดเริ่มสร้างสรรค์และการแก้ปัญหาของเด็กให้มีอิสระในการคิดได้อย่างเต็มที่ 
           5. สื่อต่าง ๆต้องส่งเสริมพัฒนาการใช้ประสาทสัมผัสและกล้ามเนื้อย่อย  กล้ามเนื้อใหญ่ และกล้ามเนื้อส่วนต่าง ๆ ที่เกี่ยวข้องกับการพัฒนาทั้งร่างกายของเด็ก     
            6. สื่อต่าง ๆต้องส่งเสริมทักษะการเรียนรู้ด้วยตนเองและการแก้ปัญหาตามประสบการณ์ต่างๆตลอดจนเอื้อต่อกานพัฒนาและการสร้างพื้นฐานในการเรียนรู้ทางวิชาการต่อไปในอนาคต ทั้งทางด้านภาษา  การอ่าน  การเขียน  คณิตศาสตร์ เป็นต้น            
            7. สื่อต่าง ๆ จะต้องเอื้อต่อการทำแผนการจัดประสบการณ์  ของครูพี่เลี้ยงที่ดูแลเด็ก  และง่ายต่อการนำไปใช้ได้อย่างหลากหลาย         
           8.สื่อต่าง ๆต้องมีความหลากหลายสามารถใช้ควบคู่กันได้อย่างสอดคล้องและกลมกลืนกันในการจัดกิจกรรมต่างๆ ให้มีความหลากหลายในการจัดการเรียนการสอนให้กับเด็ก อีกทั้งสามารถจัดแยกสื่อตามมุมต่าง ๆ ได้ เช่น  มุมประสาทสัมผัส มุมบทบาทสมมติ  มุมพัฒนากล้ามเนื้อใหญ่กล้ามเนื้อย่อย มุมความคิดสร้างสรรค์  มุมบล็อก มุมทักษะพื้นฐานการเรียนรู้เพื่อสามารถนำไปใช้ส่งเสริมพัฒนาการและการเรียนรู้ของเด็กได้อย่างเป็นลำดับขั้นและมีความต่อเนื่องในการพัฒนาเด็กได้อย่างเหมาะสมตามวัยของเด็ก         
          9.หนังสือที่เหมาะสมต่อเด็กปฐมวัย  ควรเป็นหนังสือนิทาน เรื่องสั้น การ์ตูน ในลักษณะหนังสือภาพ  ( picture books )  และหนังสือภาพประกอบเรื่อง (picture  story books  )  ที่มีขนาดตัวหนังสือโตไม่น้อยกว่า 24-30 พอยท์ (ประมาณ 0.5 เซนติเมตร ) รูปเล่มมีตัวหนังสือน้อย เน้นรูปภาพ ใช้ภาษาง่าย ๆและถูกต้องเนื้อเรื่องไม่ยาวมากจะจัดในแนวตั้งหรือแนวนอนก็ได้ขนาดเล่ม 8หน้ายก (18.5&times; 26 เซนติเมตร)  จำนวนหน้าประมาณ 8- 16 หน้าหน้าปก  ปกแข็ง มีภาพ สีสันสวยงามสะดุดตา และสีสันในเล่มต้องสวยสดใสไม่เข้มบาดตา  หรือมืดดำเกินไปเพราะว่าเด็กในวัยนี้ยังไม่สามารถอ่านหนังสือได้แต่สามารถดูรูปและฟังเรื่องราวได้ หนังสือที่ส่งเสริมการเรียนรู้ทางด้านร่างกาย ส่งเสริมพัฒนาการเด็กด้านอารมณ์  ส่งเสริมพัฒนาการเด็กทางสังคมและส่งเสริมพัฒนาการเด็กด้านสติปัญญา

